open-index/open-wikipedia-markdown huggingface dataset:
Καρολίνα της Έσσης-Χόμπουργκ (1771-1854)

Η **Καρολίνα** (γερμ. *Karoline von Hessen-Homburg*, 25 Αυγούστου 1771 - 20 Ιουνίου 1854) του Οίκου της Έσσης ήταν πριγκίπισσα της Έσσης-Χόμπουργκ και μετέπειτα πριγκίπισσα του Σβάρτσμπουργκ-Ρούντολστατ.

## Βιογραφία
Η *Ουλρίκη Λουίζα Καρολίνα* γεννήθηκε στις 25 Αυγούστου 1771 στο Μπαντ Χόμπουργκ φορ ντερ Χέε, και ήταν το τρίτο παιδί και η πρώτη κόρη του Φρειδερίκου Ε΄ της Έσσης-Χόμπουργκ και της Καρολίνας της Έσσης-Ντάρμστατ. 

Στις 21 Ιουλίου 1791 παντρεύτηκε το Λουδοβίκο Φρειδερίκο Β΄ του Σβάρτσμπουργκ-Ρούντολστατ. Μαζί απέκτησαν επτά παιδιά:
*την Καρολίνα Αυγούστα (1792 - 1794).
*το Φρειδερίκο Γκύντερ (1793 - 1867), παντρεύτηκε (1) την Αυγούστα του Άνχαλτ-Ντέσσαου. Απέκτησαν 3 παιδιά, (2) την Ελένη, Κόμισσα του Ράινα. Απέκτησαν 2 παιδιά και (3) την Μαρί Σουλτς. Απέκτησαν 3 παιδιά.
*τη Θέκλα (1795 - 1861), παντρεύτηκε τον Όθωνα Βίκτωρα του Σένμπουργκ-Βόλντενμπουργκ. Απέκτησαν 9 παιδιά.
*την Καρολίνα (7 Νοεμβρίου - 18 Δεκεμβρίου 1796).
*τον Αλβέρτο (1798 - 1869), παντρεύτηκε την Αυγούστα του Ζολμς-Μπράουνφελς. Απέκτησαν 4 παιδιά.
*το Βερνάρδο (1801 - 1816).
*το Ροδόλφο (1801 - 1808).

Πέθανε στις 20 Ιουνίου 1854 στο Ρούντολστατ σε ηλικία 82 ετών.

## Τίτλοι
*25 Αυγούστου 1771 - 21 Ιουλίου 1791: *Η Γαληνοτάτη Υψηλότητα* Πριγκίπισσα Καρολίνα της Έσσης-Χόμπουργκ
*21 Ιουλίου 1791 - 28 Απριλίου 1807: *Η Γαληνοτάτη Υψηλότητα* Η Πριγκίπισσα του Σβάρτσμπουργκ-Ρούντολστατ
*28 Απριλίου 1807 - 20 Ιουνίου 1854: *Η Γαληνοτάτη Υψηλότητα* Η Χήρα Πριγκίπισσα του Σβάρτσμπουργκ-Ρούντολστατ

## Παραπομπές


* Karl Schwartz: *Landgraf Friedrich V. von Hessen-Homburg und seine Familie. Aus Archivalien und Familienpapieren*. Rudolstadt 1878

Κατηγορία:Οίκος της Έσσης
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Ελισάβετ της Σερβίας

Η **Ελισάβετ**, σερβ. Јелисаветa (άκμασε 1270 - απεβ. 1331) από τον Οίκο των Νεμάνιτς ήταν πριγκίπισσα της Σερβίας και με τον γάμο της έγινε σύζυγος του μπάνου της Βοσνίας.

## Βιογραφία
Ήταν η μόνη κόρη του Στεφάνου *Δραγούτιν*, βασιλιά της Σερβίας και της Αικατερίνης των Άρπαντ, κόρης του Στεφάνου Ε΄ της Ουγγαρίας.

Παντρεύτηκε τον Στέφανο Α΄ Κοτρομάν, μπάνο της Βοσνίας. Ο Δραγούτιν ήλεγχε ήδη δύο μπανάτα στη Βοσνία, την Ουσόρα και το Σόλι, έτσι ο Στέφανος Α΄ έπεσε αμέσως στην επιρροή του: πολλές πράξεις του ήταν εντολή του Δραγούτιν. Ο γάμος ήταν για πολιτικούς λόγους και τον κανόνισε ο Πριγιέζντα Β΄ μπάνος της Βοσνίας, που είχε προσπαθήσει να σφυρηλατήσει μία συμμαχία με τον Δραγούτιν. 

Έπειτα από το τέλος του συζύγου της το 1314, η Ελισάβετ έγινε αντιβασίλισσα για ένα σύντομο διάστημα για τον μεγαλύτερο γιο της Στέφανο Β΄. Σύμφωνα με μία πηγή του 1601, άγνωστης αξιοπιστίας, η Ελισάβετ διέφυγε στη Δημοκρατία της Ραγούσας και απεβίωσε εκεί 61 ετών. Πριν το 1316 είχε αποβιώσει ο αδελφός της Ουρόσικ ως μοναχός και το 1325 ο αδελφός της Στέφαν Βλάντισλαβ Β΄ άτεκνος. Τότε ο εγγονός της Τβρκο διεκδίκησε τον θρόνο της Σερβίας, όμως τον Δραγούτιν είχε διαδεχθεί ο αδελφός του Στέφανος Ούρος Β΄ και ο γιος αυτού Στέφανος Ούρος Γ΄. 

## Οικογένεια
Παντρεύτηκε μετά το 1283 τον Στέφανο Α΄ Κοτρομάν μπάνο της Βοσνίας και είχε τέκνα:
* Στέφανος Β΄ απεβ. 1353, μπάνος της Βοσνίας. Κόρη του ήταν η:
** Ελισάβετ π.1339-1387, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας και Πολωνίας.
* Βλαδίσλαος απεβ. 1354, μπάνος της Βοσνίας. Γιος του ήταν ο:
** Τβρκο Α΄ π.1338-1391, 1ος βασιλιάς της Βοσνίας.
* Νίκοσλαβ γενν. π.1288.
* Μίροσλαβ.
* Αικατερίνη π.1294-1355, παντρεύτηκε τον Νικόλαο του Χούμ.
* Μαρία γενν. π.1308, παντρεύτηκε τον Λουδοβίκο.
* (;) ένας γιος π.1300-1331.

## Πηγές
* Cawley, Charles, Serbia, Medieval Lands, Medieval Lands database, Foundation for Medieval Genealogy

Κατηγορία:Δυναστεία των Νέμανιτς
Καλύβια Λασιώνος Ηλείας

:*Για οικισμούς με την ονομασία Καλύβια στην Ηλεία, δείτε: [[Καλύβια Ηλείας]]*

Τα **Καλύβια** Λασιώνος ή Αρχαίας Ολυμπίας ή Κρυόβρυσης, είναι ορεινό χωριό της Ηλείας στην Περιφερειακή Ενότητα Ηλείας σε υψόμετρο 796 μέτρα.

## Γεωγραφία - Ιστορία
Τα Καλύβια βρίσκονται στα όρια με την Περιφερειακή Ενότητα Αχαΐας, στους βορειοδυτικούς πρόποδες από τα Λάμπεια Όρη του Ερύμανθου. Απέχουν 62 χλμ. ΒΑ. από την Αρχαία Ολυμπία (έδρα δήμου) και 52 χλμ. από τον Πύργο (μέσω Μουζάκι). Μέσα από το χωριό περνά ο παραπόταμος του Πηνειού που οι ντόπιοι αποκαλούν "Μπερδεσολάγκαδο" και συνδέεται άμεσα οδικά με την Κρυόβρυση (βορειοανατολικά)  και με τα Τσιπιανά (νοτιοδυτικά).

Ως ξεχωριστός οικισμός αναφέρονται επίσημα για πρώτη φορά το 1940 όταν προσαρτήθηκαν στην τότε κοινότητα Κρυόβρυσης. Σύμφωνα με το Σχέδιο Καλλικράτης μαζί με την Κρυόβρυση αποτελούν την τοπική κοινότητα Κρυόβρυσης που υπάγεται στη δημοτική ενότητα Λασιώνος του Δήμου Αρχαίας Ολυμπίας και σύμφωνα με την απογραφή 2011 έχουν πληθυσμό 36 κατοίκους.

## Σημείωση
Στην ίδιο δήμο υπάρχει ο οικισμός Καλύβια Αστρά, ενώ στον ίδιο νομό τα Καλύβια Αμαλιάδας στο δήμο Ήλιδας και Καλύβια Βαρθολομιού στο δήμο Πηνειού.

## Δείτε επίσης
* Κρυόβρυση: γειτονικός ιστορικός οικισμός.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Θρησκεία στην Κίνα

Η κυβέρνηση της Κίνας υποστηρίζει επίσημα τον κρατικό αθεϊσμό, αν και ο κινεζικός πολιτισμός φιλοξενεί μια ποικιλία από  θρησκευτικές-φιλοσοφικές παραδόσεις. Ο Κομφουκιανισμός και ο Ταοϊσμός, όπου αργότερα έλαβε μέρος και ο Βουδισμός, αποτελούν τις «τρεις διδασκαλίες» που έχουν διαμορφώσει τον κινεζικό πολιτισμό. Οι αυτοκράτορες της Κίνας διεκδίκησαν την Εντολή του Ουρανού και συμμετείχαν σε κινεζικές θρησκευτικές πρακτικές. Στις αρχές του 20ου αιώνα, αξιωματούχοι και διανοούμενοι χαρακτήρησαν όλες τις θρησκείες ως "προληπτικές" και από το 1949, η Κίνα διοικείται από το Κομμουνιστικό Κόμμα της Κίνας, έναν θεσμό που απαγορεύει στα μέλη του κόμματος να ασκούν θρησκεία ενώ βρίσκονται στο αξίωμα. Στο αποκορύφωμα μιας σειράς αθεϊστικών και αντι-θρησκευτικών εκστρατειών που είχαν ξεκινήσει από τα τέλη του 19ου αιώνα, η Πολιτιστική Επανάσταση ενάντια σε παλιές συνήθειες, ιδέες, έθιμα και πολιτισμούς, διαρκώντας 1966 έως το 1976, τα κατέστρεψε ή τους ανάγκασε να τα ασκούν κρυφά. Στους ηγέτες και στις θρησκευτικές οργανώσεις δόθηκε μεγαλύτερη αυτονομία. Η κυβέρνηση αναγνωρίζει επίσημα πέντε θρησκείες: Βουδισμό, Ταοϊσμό, Καθολικισμό, Προτεσταντισμό και Ισλάμ (αν και η κινεζική Καθολική Εκκλησία είναι ανεξάρτητη από την Καθολική Εκκλησία στη Ρώμη). Στις αρχές του 21ου αιώνα υπήρξε αυξανόμενη επίσημη αναγνώριση του Κομφουκιανισμού και της κινεζικής λαϊκής θρησκείας ως μέρος της πολιτιστικής κληρονομιάς της Κίνας. Το Ισλάμ ασκείται στην κινεζική κοινωνία εδώ και 1.400 χρόνια. Επί του παρόντος, οι μουσουλμάνοι είναι μια μειονότητα στην Κίνα, που αντιπροσωπεύει μεταξύ 0,45% και 1,8% του συνολικού πληθυσμού σύμφωνα με τις τελευταίες εκτιμήσεις. Αν και οι μουσουλμάνοι Χούι είναι η πιο πολυάριθμη ομάδα, η μεγαλύτερη συγκέντρωση μουσουλμάνων είναι στο Σιντσιάνγκ, με σημαντικό πληθυσμό Ουιγούρων. Η Κίνα θεωρείται επίσης συχνά το σπίτι του ανθρωπισμού και του κοσμικισμού, οι οποίοι ξεκινούν την εποχή του Κομφούκιου. 

Επειδή πολλοί Κινέζοι Χαν δεν θεωρούν τις πνευματικές τους πεποιθήσεις και πρακτικές ως «θρησκεία» και δεν πιστεύουν ότι πρέπει να ασκούν μία συγκεκριμένη από αυτές αποκλειστικά, είναι δύσκολο να συγκεντρωθούν σαφείς και αξιόπιστες στατιστικές. Σύμφωνα με την επιστημονική άποψη, «η πλειοψηφία του πληθυσμού της Κίνας, 1,4 δισεκατομμύρια άνθρωποι» συμμετέχει στην κινεζική κοσμολογική θρησκεία, τα τελετουργικά και τα φεστιβάλ του σεληνιακού ημερολογίου, χωρίς να ανήκει σε καμία θεσμική διδασκαλία. Οι εθνικές έρευνες που διεξήχθησαν στις αρχές του 21ου αιώνα εκτιμούσαν ότι περίπου το 80% του πληθυσμού της Κίνας, που είναι περισσότεροι από ένα δισεκατομμύριο άνθρωποι, ακολουθούν κάποιο είδος Κινεζικής λαϊκής θρησκείας. Το 10–16% είναι Βουδιστές, το 10% είναι ταοϊστές, το 2,53% είναι Χριστιανοί και 0,4% είναι Μουσουλμάνοι. Ο λαϊκός κινεζικός σωτηρισμός ακολουθείται από το 2-3% έως το 13% του πληθυσμού, ενώ πολλοί στην τάξη των διανοουμένων προσχωρούν στον Κομφουκιανισμό ως θρησκευτική ταυτότητα. Επιπλέον, οι ομάδες εθνοτικών μειονοτήτων ασκούν διακριτικές θρησκείες, συμπεριλαμβανομένου του Θιβετιανού Βουδισμού, και του Ισλάμ μεταξύ των λαών Χούι και Ουιγούρ.

## Παραπομπές


Κατηγορία:Πολιτισμός της Κίνας
Κινα
Μοχάμεντ Ουλντ Μπιλάλ

Ο **Μοχάμεντ Ουλντ Μπιλάλ** (*Mohamed Ould Bilal*,     ; γεννημένος το 1963, στην πόλη Ροσσό),  είναι πολιτικός της Μαυριτανίας που υπηρέτησε ως ο 16ος και πρωθυπουργός της Μαυριτανίας από τις 6 Αυγούστου 2020 έως τις 2 Αυγούστου 2024. Ο Μπιλάλ διορίστηκε από τον πρόεδρο της Μαυριτανίας Μοχάμετ Ουλντ Γκαζουανί και αντικατέστησε τον Ισμαήλ Ουλντ Σεΐχ Σιντίγια, ο οποίος παραιτήθηκε με ολόκληρη την κυβέρνησή του λόγω έρευνας σχετικής με φερόμενη διαφθορά υψηλού επιπέδου. Πριν διοριστεί στο πρωθυπουργικό αξίωμα υπηρέτησε ως πολιτικός σύμβουλος και επικεφαλής πολλών κρατικών υπηρεσιών.  

## Παραπομπές


Μπιλαλ
Καρολίνα Ματθίλδη του Σλέσβιχ-Χόλσταϊν-Σόντερμπουργκ-Αουγκούστενμπουργκ

Η **Καρολίνα Ματθίλδη** (γερμ. *Karoline Mathilde von Schleswig-Holstein-Sonderburg-Augustenburg*, 25 Ιανουαρίου 1860 - 20 Φεβρουαρίου 1932) του Οίκου του Σλέσβιχ-Χόλσταϊν-Σόντερμπουργκ-Αουγκούστενμπουργκ ήταν πριγκίπισσα του Σλέσβιχ-Χόλσταϊν-Σόντερμπουργκ-Αουγκούστενμπουργκ και με το γάμο της έγινε πριγκίπισσα και μετά δούκισσα του Σλέσβιχ-Χόλσταϊν-Σόντερμπουργκ-Γκλύξμπουργκ.

## Βιογραφία
Η *Βικτωρία Φρειδερίκη Αυγούστα Μαρία Καρολίνα Ματθίλδη* γεννήθηκε στις 25 Ιανουαρίου 1860 στο Αουγκούστενμπουργκ και ήταν το τρίτο παιδί και η δεύτερη κόρη του Φρειδερίκου Η΄ του Σλέσβιχ-Χόλσταϊν και της Αδελαΐδας του Χοενλόε-Λάνγκενμπουργκ.

Στις 19 Μαρτίου 1885 παντρεύτηκε το Φρειδερίκο Φερδινάνδο του Σλέσβιχ-Χόλσταϊν στο Πσέμκουφ. Απέκτησαν έξι παιδιά:
*τη Βικτωρία Αδελαΐδα (1885 - 1970), παντρεύτηκε τον Κάρολο Εδουάρδο της Σαξονίας-Κοβούργου-Γόθας. Απέκτησαν 5 παιδιά.
*την Αλεξάνδρα Βικτωρία (1887 - 1957), παντρεύτηκε (1) τον Αύγουστο Γουλιέλμο της Πρωσίας. Απέκτησαν 1 παιδί και (2) τον Άρνολτ Ρύμαν. Δεν απέκτησαν παιδιά.
*την Ελένη Αδελαΐδα (1888 - 1962), παντρεύτηκε το Χαράλδο της Δανίας. Απέκτησαν 5 παιδιά.
*την Αδελαΐδα (1889 - 1964), παντρεύτηκε το Φρειδερίκο του Ζολμς-Μπάρουτ. Απέκτησαν 5 παιδιά.
*το Γουλιέλμο Φρειδερίκο (1891 - 1965), παντρεύτηκε τη Μαρία Μελίτη του Χοενλόε-Λάνγκενμπουργκ. Απέκτησαν 4 παιδιά.
*την Καρολίνα Ματθίλδη (1864 - 1972), παντρεύτηκε τον Ιωάννη του Ζολμς-Μπάρουτ. Απέκτησαν 3 παιδιά.

Μετά την ανατροπή της δυναστείας των Χοεντσόλερν στο τέλος του Α΄ Παγκοσμίου Πολέμου, η Καρολίνα και η οικογένειά της ζούσαν ήσυχα, στο Κάστρο Γκρύνχολτς. Λίγα χρόνια πριν πεθάνει, είχε καρδιακά προβλήματα και ποτέ δεν ανάρρωσε πλήρως. 

Πέθανε στις 20 Φεβρουαρίου 1932 στο Γκρύνχολτς σε ηλικία 72 ετών. Είναι θαμμένη στο Κοιμητήριο Λούιζενλαντ στο Σλέσβιχ-Χόλσταϊν.

## Τίτλοι
*25 Ιανουαρίου 1860 – 19 Μαρτίου 1885: *Η Γαληνοτάτη Υψηλότητα* Πριγκίπισσα Καρολίνα Ματθίλδη του Σλέσβιχ-Χόλσταϊν-Σόντερμπουργκ-Αουγκούστενμπουργκ
*19 Μαρτίου 1885 – 27 Νοεμβρίου 1885: *Η Υψηλότητα* Η Κληρονομική Πριγκίπισσα του Σλέσβιχ-Χόλσταϊν-Σόντερμπουργκ-Γκλύξμπουργκ
*27 Νοεμβρίου 1885 – 27 Απριλίου 1931: *Η Υψηλότητα* Η Δούκισσα του Σλέσβιχ-Χόλσταϊν-Σόντερμπουργκ-Γκλύξμπουργκ
*27 Απριλίου 1931 – 20 Φεβρουαρίου 1932: *Η Υψηλότητα* Η Δούκισσα του Σλέσβιχ-Χόλσταϊν

## Παραπομπές


|-

Κατηγορία:Οίκος του Γκλύξμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Βικτώρια του Χοενλόε-Λάνγκενμπουργκ

Η **Βικτώρια του Χοενλόε-Λάνγκενμπουργκ** (*Viκtoria zu Hohenlohe-Langenburg*, 17 Μαρτίου 1997 -) είναι Γερμανο-Ισπανίδα αριστοκράτισσα. Κατέχει 43 ευγενικούς τίτλους στον κόσμο.

## Βιογραφία
Η *Βικτώρια Ελισάβετ* γεννήθηκε στις 17 Μαρτίου 1997 στη Μάλαγα, και είναι το μεγαλύτερο παιδί και η μοναχοκόρη του Πρίγκιπα Μάρκο, 19ου Δούκα του Μεντινατσέλι και της Σάντρα Σμιτ-Πόλεξ.

Μιλάει Γερμανικά, Ισπανικά και Αγγλικά. Μεγάλωσε στο Μόναχο της Γερμανίας, πριν μετακομίσει στη Μαδρίτη για να σπουδάσει Διεθνείς σχέσεις στο Πανεπιστήμιο IE.

Μετά το θάνατο του πατέρα της το 2016 (επικεφαλής της οικογένειας Μεντινατσέλι από το 2014), έγινε κληρονόμος περίπου 40 ευγενών τίτλων που σχετίζονται με το Οίκο του Μεντινατσέλι. 

Από το 2017 έχει επιβεβαιωθεί από το Υπουργείο Δικαιοσύνης της Ισπανίας, είναι κάτοχος 5 δουκάτων, 16 μαρκησάτων, 17 κομητειών (και μια προαγωγή) και 4 υποκομητειών. Με 43 τίτλους, είναι η πιο αριστοκρατική ευγενής στην Ισπανία.

### Τίτλοι Ευγενείας της Ισπανίας
*5 Δουκάτα
**Μεντινατσέλι
**Αλκάλα δε λος Χασούλες
**Καμίνια
**Ντένια
**Ταρίφα

*4 Μαρκησάτα
**Αϊτόνα
**Καμαράσα
**Τορρεσίγια
**Πριέγο

*1 Κομητείο
**Σάντα Γκαδέα

### Αριστοκρατικοί τίτλοι της Ισπανίας
*12 Μαρκησάτα
**Ταρίφα
**Μονταλμπάν
**Μαλαγόν
**Λας Νάβας
**Ντένια
**Κομάρες
**Αλκάλα δε λα Αλαμέδα
**Σιγιεργουέλο
**Σαν Μιγκέλ δας Πέναςι λα Μότα
**Παγιάρς
**Βιγιαφράνκα
**Βίγια Ρεάλ

*17 Κομητεία & μια προαγωγή
**Αραμαγιόνα
**Μπουεντία
**Καστεγιάρ
**Κοντετέϊνα
**Μεντεγίν
**Λος Ντολόρες, προερχόμενη Ταγματάρχης της Ανδαλουσίας
**Μοριάνα δελ Ρίο
**Οφάλια
**Σαν Μαρτίν δε Όγιος
**Ρίσκο
**Πράδες
**'Όσονα
**Καστροχέριθ
**Αμαράντε
**Αλκαουτίν
**Βαλένθα ι Βαγιαδάρες
**Βιγιαλόνσο

*4 Υποκομητεία
**Μπας
**Καμπρέρα
**Λινάρες
**Βιγιαμούρ

## Τίτλοι
***17 Μαρτίου 1997 - 19 Αυγούστου 2016**: *Η Γαληνοτάτη Υψηλότητα* Δόνια Βικτώρια φον Χοενλόε-Λάνγκενμπουργκ, Πριγκίπισσα του Χοενλόε-Λάνγκενμπουργκ
***19 Αυγούστου 2016 - 8 Μαΐου 2017**: *Η Γαληνοτάτη Υψηλότητα* Δόνια Βικτώρια φον Χοενλόε-Λάνγκενμπουργκ, Κόμισσα της Οφάλια, Πριγκίπισσα του Χοενλόε-Λάνγκενμπουργκ
***8 Μαΐου 2017 - μέχρι σήμερα**: *Η Γαληνοτάτη Υψηλότητα* Δόνια Βικτώρια φον Χοενλόε-Λάνγκενμπουργκ, Δούκισσα του Μεντινατσέλι, Ευγενής της Ισπανίας, Πριγκίπισσα του Χοενλόε-Λάνγκενμπουργκ

## Παραπομπές


Κατηγορία:Γερμανοί ευγενείς΄
Κατηγορία:Ισπανική τάξη ευγενών
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Κατηγορία:Ισπανοί γερμανικής καταγωγής
Πανελλήνιο πρωτάθλημα στίβου ανδρών 2020

Το **106ο [[Πανελλήνιο πρωτάθλημα στίβου ανδρών]]** διεξήχθη στις 8–9 Αυγούστου 2020 στο Παμπελοποννησιακό Στάδιο της Πάτρας, εκτός από τα πρωταθλήματα Δεκάθλου, 50 χλμ βάδην, 10.000μ και Μαραθωνίου, που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για δέκατη τέταρτη φορά στην ιστορία του. 


File:Konstantinos Gkelaouzos.jpg|Κωνσταντίνος Γκελαούζος. Χρυσό μετάλλιο στον Μαραθώνιο.
File:Konstadinos Douvalidis.jpg|Κωνσταντίνος Δουβαλίδης. Χρυσό μετάλλιο στα 100μ εμπόδια.


## Σχόλια
Συνολικά στα ανδρικά αγωνίσματα βαθμολογήθηκαν 82 σωματεία.

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές.
**Δέκαθλο**. Διεξήχθη στις 10-11 Αυγούστου 2020 στην Πάτρα.
**10.000μ**. Διεξήχθη στις 15 Ιουλίου 2020 στο Άργος Ορεστικό.
**Ημιμαραθώνιος**. Διεξήχθη στον Σχοινιά στις 20 Σεπτεμβρίου 2020.
**Μαραθώνιος**. Διεξήχθη στις 10 Νοεμβρίου 2019 (δηλ. εντός της σεζόν 2019-2020), ταυτόχρονα με τον 37ο Αυθεντικό Μαραθώνιο της Αθήνας.
**50 χλμ βάδην**. Διεξήχθη στις 19 Ιανουαρίου 2020 στον Σχοινιά.

### Αποτελέσματα

## Βαθμολογία Συλλόγων

## Πηγές
* ΣΕΓΑΣ: Πανελλήνιο Πρωτάθλημα Στίβου, Πάτρα 2020 
* ΣΕΓΑΣ: Πανελλήνιο Πρωτάθλημα σύνθετων αγωνισμάτων (Δέκαθλο), 2020 
* ΣΕΓΑΣ: Πανελλήνιο Πρωτάθλημα 10.000μ, 2020 
* stivoz.gr: Πανελλήνιο Πρωτάθλημα 20 χλμ βάδην, 2020 
* ΣΕΓΑΣ: Πανελλήνιο Πρωτάθλημα 50 χλμ βάδην, 2020 
* ΣΕΓΑΣ: tfmeetpro.com: Πανελλήνιο Πρωτάθλημα Στίβου, Πάτρα 2020 

## Παραπομπές


Ανδρων
Κατηγορία:Στίβος το 2020
Κατηγορία:Αθλητισμός στην Πάτρα
3283 Σκορίνα

Ο **Σκορίνα (Skorina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά του προς τιμή του Λευκορώσου λόγιου, τυπογράφου και ανθρωπιστή Φραγκίσκου Σκαρίνα.

## Φυσικά χαρακτηριστικά
Η μέση διάμετρος του Σκορίνα εκτιμάται σε 10,62 ± 0,07 χιλιόμετρα, ενώ το γεωμετρικό άλβεδό του είναι 0,076. Η περίοδος περιστροφής του γύρω από τον εαυτό του είναι άγνωστη.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σκορινα
Περιστέρι Ηλείας

Το **Περιστέρι** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 300 μέτρων.

## Γεωγραφικά στοιχεία
Το Περιστέρι βρίσκεται νότια της τεχνητής λίμνης του Πηνειού και σε απόσταση 14 χιλιόμετρα ανατολικά  από την Αμαλιάδα. Στα ανατολικά και νότια του χωριού περνάει ο χείμαρρος Σοχιά, ενώ βόρεια είναι η Δαφνιώτισσα, νοτιοανατολικά η Κουτσοχέρα και νότια οι οικισμοί Αστεραίικα και Παλαιολάνθη. Το έδαφός του είναι ημιπεδινό - λοφώδες, με πολλά πεύκα αλλά φτωχό από νερά. Οι κάτοικοί του ασχολούνται κυρίως με τη γεωργία (καλλιεργούν σταφίδες, ελιές, δημητριακά), παλαιότερα με την ρητινοσυλλογή και λιγότερο με την κτηνοτροφία.

## Ιστορικά στοιχεία
Η παλιά του ονομασία, από την εποχή της τουρκοκρατίας, είναι *Μπεσερέ* και ανήκε στον καζά (επαρχία) της Γαστούνης. Την περίοδο της  Β' Βενετοκρατίας στην Πελοπόννησο αναφέρεται γραπτά να ανήκει στο 4ο Τερριτόριο Γαστούνης ως *Beseras.* Μετά την απελευθέρωση αναφέρεται επίσημα το 1835 να προσαρτάται στον τότε δήμο Δαφνουσίων. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 287Α - 10/10/1955 μετονομάστηκε σε Περιστέριον. Σύμφωνα με το Σχέδιο Καλλικράτης μαζί με τα Αστεραίικα και την Παλαιολάνθη αποτελούν την τοπική κοινότητα Περιστερίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 ως κοινότητα έχει πληθυσμό 363 κατοίκους, ενώ ως οικισμός 309.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Βιλελμίνη του Ντόρνμπεργκ

Η **Βιλελμίνη** (γερμ. *Wilhelmine von Dörnberg*, 6 Μαρτίου 1803 - 14 Μαΐου 1835) του Οίκου Ντόρνμπεργκ ήταν βαρόνη του Ντόρνμπεργκ και μετέπειτα πριγκίπισσα του Τουρν και Τάξις.

## Βιογραφία
Η *Βιλελμίνη Καρολίνα Χριστιανή Ερριέττα* γεννήθηκε στις 6 Μαρτίου 1803 στο Άνσμπαχ, και ήταν το νεότερο παιδί και κόρη του του πρώην Πρώσου Αντιπροέδρου και Διευθυντή του βασιλικού επιμελητηρίου του Βρανδεμβούργου-Άνσμπαχ, Ερνέστου, Βαρόνου του Ντόρνμπεργκ, και της Σοφίας Βιλελμίνης του Γκλάουμπουργκ.

Στις 24 Αυγούστου 1828 παντρεύτηκε τον Μαξιμιλιανό Κάρολο του Τουρν και Τάξις στο Ρέγκενσμπουργκ. Μαζί απέκτησαν πέντε παιδιά:
*τον Κάρολο Γουλιέλμο (1829 - 1829).
*την *Θηρεσία Ματθίλδη* Αμαλία Φρειδερίκη Ελεωνόρα (1830 - 1883).
*τον *Μαξιμιλιανό* Αντώνιο Λαμόραλ (1831 - 1867).
*τον Έγκον (1832 - 1892).
*τον *Θεόδωρο* Γεώργιο (1834 - 1876).

Το 1834, η Βιλελμίνη αρρώστησε βαριά στο Κάστρο Κραούστοβιτς. Στις αρχές του 1835, πήγε στη Νυρεμβέργη για να κάνει ομοιοπαθητική θεραπεία και ήλπιζε ότι οι θεραπείες θα αποκαθιστούσαν την υγεία της.

Πέθανε στις 14 Μαΐου 1835 στη Νυρεμβέργη σε ηλικία 32 ετών. Είναι θαμμένη στο Παρεκκλήσι του Αββαείου του Αγίου Εμμαράμ στο Ρέγκενσμπουργκ.

## Τίτλοι
*6 Μαρτίου  1803 – 24 Αυγούστου 1828: Βαρόνη Βιλελμίνη του Ντόρνμπεργκ
*24 Αυγούστου 1828 – 14 Μαΐου 1835: *Η Γαληνοτάτη Υψηλότητα* Η Πριγκίπισσα του Τουρν και Τάξις, Βαρόνη του Ντόρνμπεργκ

## Παραπομπές


*Martin Dallmeier, Martha Schad: *Das Fürstliche Haus Thurn und Taxis*. Friedrich Pustet Verlag Regensburg 1996.

Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Γερμανίδες βαρώνισσες
Αστεραίικα Ηλείας

Τα **Αστεραίικα** είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 195 μέτρων, το οποίο βρίσκεται νότια της τεχνητής λίμνης του Πηνειού, σε απόσταση 11 χιλιομέτρων ανατολικά από την Αμαλιάδα και 3 χιλιομέτρων νοτιοδυτικά από το Περιστέρι. Αναφέρεται επίσημα, γραμμένα *Αστερέικα* - με "ε" -*,* το 1908 όταν προσαρτήθηκε στον τότε δήμο Πηνειΐων μέχρι το 1940 που καταργήθηκε. Το 1981 αναφέρεται ξανά γραμμένο ως  Αστεραίικα - με "αι" - να απογράφεται στην τότε κοινότητα Περιστερίου. Σύμφωνα με το Σχέδιο Καλλικράτης μαζί με το Περιστέρι και την Παλαιολάνθη αποτελούν την τοπική κοινότητα Περιστερίου που υπάγεται στη δημοτική ενότητα Αμαλιάδος του Δήμου Ήλιδας και σύμφωνα με την απογραφή 2011 έχει πληθυσμό 43 κατοίκους.
## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Δωροθέα της Σαξονίας-Κοβούργου-Γόθας

Η **Δωροθέα** (γερμ. *Dorothea von Sachsen-Coburg und Gotha*, 30 Απριλίου 1881 - 21 Ιανουαρίου 1967) του Οίκου της Σαξονίας-Κοβούργου-Γόθας ήταν πριγκίπισσα της Σαξονίας-Κοβούργου-Γοθας και με το γάμο της έγινε δούκισσα του Σλέσβιχ-Χόλσταϊν.

## Βιογραφία
Η *Δωροθέα Μαρία Ερριέττα Αυγούστα Λουίζα* γεννήθηκε στις 30 Απριλίου 1881 στη Βιέννη, και ήταν το δεύτερο παιδί και η μοναχοκόρη του Φίλιππου της Σαξονίας-Κοβούργου-Γόθας και της Λουίζας Μαρίας του Βελγίου.

Στις 2 Αυγούστου 1898 παντρεύτηκε τον Ερνέστο Γκύντερ του Σλέσβιχ-Χόλσταϊν στο Κοβούργο. Το ζευγάρι δεν απέκτησε απογόνους. Το 1920, υιοθέτησαν τη Μαρία Λουίζα και τον Ιωάννη Γεώργιο, παιδιά του Αλβέρτου του Σλέσβιχ-Χόλσταϊν-Σόντερμπουργκ-Γκλύξμπουργκ.

Πέθανε στις 21 Ιανουαρίου 1967 στο Κάστρο Τάξις στο Ντίσινγκεν σε ηλικία 85 ετών. Είναι θαμμένη στην Εκκλησία του Αγίου Αυγουστίνου στο Κοβούργο.

## Πρόγονοι

## Τίτλοι
*30 Απριλίου 1881 – 2 Αυγούστου 1898: *Η Γαληνοτάτη Υψηλότητα* Πριγκίπισσα Δωροθέα της Σαξονίας-Κοβούργου-Γόθας, Δούκισσα της Σαξονίας
*2 Αυγούστου 1898 – 22 Φεβρουαρίου 1921: *Η Υψηλότητα* Η Δούκισσα του Σλέσβιχ-Χόλσταϊν
*22 Φεβρουαρίου 1921 – 21 Ιανουαρίου 1967: *Η Υψηλότητα* Η Χήρα Δούκισσα του Σλέσβιχ-Χόλσταϊν

## Παραπομπές


* *La fortune de Dora. Une petite-fille de Léopold II chez les nazis* (Olivier Defrance & Joseph van Loon, Racine, Brussels), 2013 

Κατηγορία:Οίκος της Σαξονίας-Κοβούργου-Γόθας
Κατηγορία:Οίκος του Σλέσβιχ-Χόλσταϊν-Σόντερμπουργκ
Κατηγορία:Γερμανοί ευγενείς
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Αουγκούστενμπουργκ
Κατηγορία:Πριγκίπισσες της Σαξονίας-Κοβούργου-Γόθας
Στράτσιμιρ Ζάβιντοβιτς

Ο **Στράτσιμιρ**, γιος του Ζάβιντα, σερβ.: Страцимир Завидовић από τον Οίκο των Βουκάνοβιτς (12ος αι.) ήταν ευγενής Σέρβος, *ζουπάνος* (πρίγκιπας) του Δυτικού Μοράβα, που ήταν υποδιαίρεση του μεγάλου πριγκιπάτου της Σερβίας. Την περιοχή του την είχε ως πρόσοδο (appanage) και την κυβέρνησε το διάστημα 1163-66.

## Βιογραφία
Ήταν γιος του Ζάβιντα, ζουπάνου (πρίγκιπα) της Ζαχούμλια.

Του δόθηκε η επαρχία (oblast) του Δυτικού Μοράβα να την κυβερνήσει ως πρίγκιπας, έπειτα από τη διαίρεση της Σερβικής γης από τον Μανουήλ Α΄ Κομνηνό Αυτοκράτορα των Ρωμαίων. Οι αδελφοί του έλαβαν και αυτοί περιοχές: ο Μίροσλαβ το Ζαχούμλιε και την Τραβούνια, ο Στέφανος Νέμανια τις Τόπλιτσα, Ράσινα και Ρέκε, ενώ ο πρωτότοκος Τίχομιρ έλαβε την ανώτερη εξουσία του πριγκιπάτου.

Ο Στράσιμιρ έκτισε το φρούριο του Μόραβσκι Γκράντατς, το μοναστήρι της Θεοτόκου στο Σάσακ, όπου ήταν η έδρα του. 

Το 1166 ο Στέφανος Νέμανια εκτόπισε τον Τίχομιρ με ένα πραξικόπημα και εκδίωξε τους αδελφούς του στη Ρωμανία το 1167/68. Ο Στέφανος Νέμανια νίκησε τον Τίχομιρ και τον Ρωμαϊκό στρατό του, που είχε έρθει ως σύμμαχος. Ο Τίχομιρ πνίγηκε σε έναν ποταμό και από τους αδελφούς του αφαιρέθηκαν οι τίτλοι τους· ο Στέφανος Νεμάνια έγινε ηγεμόνας όλης της Σερβίας και ιδρυτής του Οίκου των Νέμανιτς. Συγχώρεσε τους αδελφούς του και ο Στράσιμιρ συνέχισε να εξουσιάζει την επικράτειά του. Όταν ο Στέφανος Νέμανια πολιόρκησε και ανέκτησε τον έλεγχο της Ντούκλιας/Διόκλειας στη δεκαετία του 1180, ο Στράσιμιρ και ο Μίροσλαβ επιτέθηκαν στις δυνάμεις του συγγενούς τους Μιχάηλο Γ΄ ηγεμόνα της Ντούκλιας.

## Πηγές
* Андрија Веселиновић, Радош Љушић, Српске династије, Нови Сад – Београд 2001, 35–36. ISBN 86-83639-01-0
* Живковић, Тибор (2006). Портрети српских владара: IX-XII век (Portraits of Serbian Rulers: IX-XII Century). Београд: Завод за уџбенике и наставна средства., 119–124.

Κατηγορία:Δυναστεία των Νέμανιτς
Κατηγορία:Βυζαντινοί άρχοντες
Αλμυρίκι Ηλείας

Το **Αλμυρίκι** είναι μικρός πεδινός οικισμός της Ηλείας και βρίσκεται κτισμένος σε υψόμετρο περίπου 40 μέτρων, στην κοιλάδα του Αλίσιου ποταμού. Βρίσκεται σε απόσταση περίπου 14,5 χιλιομέτρων βορειοδυτικά της Αρχαίας Ολυμπίας (μέσω Παλαιοβαρβάσαινας) και περίπου 14,5 χιλιόμετρα βορειοανατολικά του Πύργου. Ο πληθυσμός του, σύμφωνα με την απογραφή του 2011, είναι 59 μόνιμοι κάτοικοι. Οι κάτοικοί του ασχολούνται κυρίως με τη γεωργία.

## Διοικητική εξέλιξη
Πρόκειται για σχετικά καινούριο οικισμό. Αναγνωρίστηκε ως τέτοιος την 5η Απριλίου 1981 και υπήχθη στην τότε Κοινότητα Λατζοΐου. Αποτελούσε οικισμό της μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του Δημοτικού διαμερίσματος Λατζοΐου του Δήμου Ωλένης. Σήμερα αποτελεί οικισμό της Τοπικής Κοινότητας Λατζοΐου του «καλλικρατικού» δήμου Πύργου.

## Πληθυσμός

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
*Ε.Ε.Τ.Α.Α. - Διοικητικές μεταβολές Αλμυρικίου Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Κοινότητας Λαντζοΐου Ηλείας. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Ωλένης. eetaa.gr. Ανακτήθηκε: 12/08/2020.
*Ε.Ε.Τ.Α.Α. - Διοικητικές μεταβολές Δήμου Πύργου. eetaa.gr. Ανακτήθηκε: 12/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ωλένης
Κατηγορία:Δήμος Πύργου
Κατάλογος ελληνικών ταινιών του 2008

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρηκαν το 2008.
## Κατάλογος
 

## Παραπομπές

Κατηγορία:Ελληνικές ταινίες ανά έτος
Μάχη της Βαρσοβίας

Η **μάχη της Βαρσοβίας**, γνωστή επίσης ως το **θαύμα του Βιστούλα**, ήταν μια σειρά μαχών που οδήγησαν σε καίρια πολωνική νίκη το 1920 κατά τη διάρκεια του πολωνο-σοβιετικού πολέμου. Η Πολωνία, αν και στα πρόθυρα της απόλυτης ήττας, απέκρουσε και νίκησε τον Κόκκινο Στρατό σε αυτό που ο Βλαντιμίρ Λένιν, αρχηγός των Μπολσεβίκων, χαρακτήρισε «τεράστια ήττα» για τις δυνάμεις του.

Μετά την επίθεση του Πολωνικού στρατού στο Κίεβο, οι σοβιετικές δυνάμεις ξεκίνησαν μια επιτυχημένη αντεπίθεση το καλοκαίρι του 1920, αναγκάζοντας τον πολωνικό στρατό να υποχωρήσει προς τα δυτικά σε αταξία. Οι πολωνικές δυνάμεις φαινόταν στα πρόθυρα της αποσύνθεσης και οι παρατηρητές προέβλεπαν μια αποφασιστική σοβιετική νίκη. 

Η μάχη της Βαρσοβίας διεξήχθη από τις 12 έως τις 25 Αυγούστου 1920, καθώς οι δυνάμεις του Ερυθρού Στρατού που διοικούσε ο Μιχαήλ Τουχατσέφσκι πλησίασαν την πρωτεύουσα της Πολωνίας, Βαρσοβία, και το κοντινό οχυρό του Μόντλιν. Στις 16 Αυγούστου, οι πολωνικές δυνάμεις που διοικούσε ο Γιούζεφ Πιουσούτσκι αντεπιτέθηκαν από το νότο, διασπώντας την επίθεση του εχθρού και αναγκάζοντας τις ρωσικές δυνάμεις σε άτακτη αποχώρηση προς τα ανατολικά και πίσω από τον ποταμό Νέμαν. Οι εκτιμώμενες ρωσικές απώλειες ήταν 10.000 νεκροί, 500 αγνοούμενοι, 30.000 τραυματίες και 66.000 αιχμάλωτοι, ενώ της Πολωνίας περίπου 4.500 νεκροί, 10.000 αγνοούμενοι και 22.000 τραυματίες.

Τους επόμενους μήνες, αρκετές ακόμη συνεπακόλουθες πολωνικές νίκες εξασφάλισαν την ανεξαρτησία της Πολωνίας και οδήγησαν σε συνθήκη ειρήνης με την Σοβιετική Ρωσία και την Σοβιετική Ουκρανία αργότερα εκείνο το έτος, εξασφαλίζοντας τα ανατολικά σύνορα του πολωνικού κράτους μέχρι το 1939.

Ο πολιτικός και διπλωμάτης Έντγκαρ Βίνσεντ θεωρεί την μάχη της Βαρσοβίας ως μια από τις πιο σημαντικές μάχες στην ιστορία των πιο αποφασιστικών μαχών, καθώς η πολωνική νίκη επί των Σοβιετικών σταμάτησε την εξάπλωση του κομμουνισμού στα δυτικά προς την Ευρώπη. Μια σοβιετική νίκη, η οποία θα οδηγούσε στη δημιουργία φιλοσοβιετικής κομμουνιστικής Πολωνίας, θα έφτανε τους Σοβιετικούς απευθείας στα ανατολικά σύνορα της Γερμανίας, όπου υπήρχε σημαντική επαναστατική ζύμωση εκείνη την εποχή.

## Παραπομπές


## Εξωτερικοί σύνδεσμοι
* 

Κατηγορία:Συγκρούσεις το 1920
Κατηγορία:Σελίδες με πηγές CS1 στα Πολωνικά (pl)
Κατηγορία:Στρατιωτική ιστορία της Βαρσοβίας
Βλάντιμιρ Β΄ της Διόκλειας

Ο **Βλάντιμιρ Β΄**, σερβ. Владимир (απεβ. 1118) από τον Οίκο του Βόισλαβλιέβιτς ήταν βασιλιάς της Διόκλειας, περιοχής που σήμερα το βορειοδυτικό μέρος της βρίσκεται στη Βοσνία και το νότιο στο Μαυροβούνιο, το διάστημα 1103-1113.

## Βιογραφία
Ήταν γιος τού πρίγκιπα Βλάντιμιρ, γιου τού Μιχάιλο Α΄ βασιλιά της Διόκλειας (βασ. 1081-1101). Αδελφός του πατέρα του ήταν ο Κωνσταντίνος Μπόντιν (βασ. 1081-1101).

Νυμφεύτηκε την κόρη του εξαδέλφου του Βούκαν μεγάλου πρίγκιπα της Ράσκας και έτσι έληξαν οι έριδες μεταξύ των δύο πολιτειών. Ο Βλάντιμιρ Β΄ διορίστηκε βασιλιάς της Διόκλειας από τον πεθερό του Βούκαν, έπειτα από το τέλος τού θείου του Κότσοπαρ βασιλιά της Ζάχουμλιε.

Δηλητηριάστηκε το 1118 κατά διαταγή της Γιακβίντας, χήρας του θείου του Κωνσταντίνου Μπόντιν. Η Γιακβίντα σύντομα διόρισε τον γιο της Τζόρτζε στον θρόνο.

## Οικογένεια
Νυμφεύτηκε την κόρη του εξαδέλφου του Βούκαν των Βόισλαβλιεβιτς μεγάλου πρίγκιπα της Σερβίας.

## Πηγές
* Кунчер, Драгана (2009). Gesta Regum Sclavorum. 1. Београд-Никшић: Историјски институт, Манастир Острог.
* Живковић, Тибор (2009). Gesta Regum Sclavorum. 2. Београд-Никшић: Историјски институт, Манастир Острог.
* Živković, Tibor (2008). Forging unity: The South Slavs between East and West 550-1150. Belgrade: The Institute of History, Čigoja štampa.

Κατηγορία:Δυναστεία των Νέμανιτς
Ντόμπροσλαβ Β΄

Ο **Ντόμπροσλαβ Β΄**, σερβ. Доброслав (άκμασε 1081-1103) από τον Οίκο του Βόισλαβλιεβιτς ήταν βασιλιάς της Διόκλειας το διάστημα 1101-1102.

## Βιογραφία

Η ζωή του είναι γνωστή μόνο από πληροφορίες του *[[Χρονικό του Ιερέα της Διόκλειας|Χρονικού του Ιερέα της Διόκλειας]]*, σύμφωνα με το οποίο ο Ντόμπροσλαβ Β΄ ήταν ο πρώτος από τους τέσσερις γιους του Μιχάιλο Α΄ και της δεύτερης, Ελληνίδας συζύγου του. Όταν ο πατέρας του απεβίωσε περί το 1081, ο Ντόμπροσλαβ Β΄ ήταν περίπου 25 ετών. Αν και ήταν ο μεγαλύτερος γιος, ο Μιχάιλο Α΄ είχε διαλέξει τον ευνοούμενό του γιο Κωνσταντίνο Μπόντιν για να τον διαδεχθεί. Οι Βενετοί είχαν σώσει τον Μπόντιν το 1078 από τη Βυζαντινή αιχμαλωσία. Ως το 1085 ο Μπόντιν και οι αδελφοί του είχαν καταστείλει μία εξέγερση των εξαδέλφων τους, γιων τού Ράντοσλαβ, αδελφού τού Μιχάιλο Α΄, στη ζούπα (πριγκιπάτο) της Ζέτα και ο Μπόντιν κυβέρνησε χωρίς άλλες προκλήσεις ως το τέλος του το 1101. Ο Ντόμπροσλαβ Β΄ τον διαδέχθηκε ως τιτουλάριος βασιλιάς των Σλάβων.

Σύμφωνα με το χρονικό της Διόκλειας, ο Ντόμπροσλαβ Β΄ εξελέγη από τον λαό για να γίνει βασιλιάς έπειτα από το τέλος τού Μπόντιν. Ωστόσο η βασιλεία του ήταν σύντομη, καθώς ο Βούκαν μεγάλος πρίγκιπας της Σερβίας, μαζί με τον Κότσαπαρ, διεκδικητή τού θρόνου της Διόκλειας, επιτέθηκε στη Διόκλεια και στη μάχη της Μόρασα νίκησε τον Ντόμπροσλαβ Β΄. Ο Ντόμπροσλαβ Β΄ εκθρονίστηκε και εξορίστηκε στην εσωτερική Σερβία. Εν τω μεταξύ ο στρατός από την εσωτερική Σερβία, μαζί με τον Κόσαπαρ και τον Βούκαν, ανέλαβε τη Διόκλεια. Ο Κόσαπαρ δεν μπορούσε να κρατήσει τη θέση του στη Διόκλεια και έτσι δραπέτευσε στη Ζαχούμλια, όπου απεβίωσε. Ο Βλάντιμιρ Β΄, ανιψιός τού Ντόμπροσλαβ Β΄, ανέλαβε τον θρόνο της Διόκλειας έπειτα από το τέλος τού Κόσαπαρ. Ο Ντόμπροσλαβ Β΄ ελευθερώθηκε έπειτα από τη φυλακή στην εσωτερική Σερβία και επέστρεψε στη Διόκλεια. Ωστόσο με την άφιξή του ο Βλάντιμιρ Β΄ τον φυλάκισε στα Σκόδρα/Σκούταρι, όπου τυφλώθηκε και ευνουχίστηκε με διαταγή της χήρας τού Μπόντιν, της Ζακίντας. Τα τελευταία έτη του τα πέρασε στο μοναστήρι των Αγ. Σεργίου και Βάκχου στον ποταμό Μπόιανα, όπου και τάφηκε. Δεν είχε απογόνους.

## Παραπομπές



## Πηγές
* 
* Кунчер, Драгана (2009). Gesta Regum Sclavorum. 1. Београд-Никшић: Историјски институт, Манастир Острог.
* Живковић, Тибор (2009). Gesta Regum Sclavorum. 2. Београд-Никшић: Историјски институт, Манастир Острог.
* Živković, Tibor (2008). Forging unity: The South Slavs between East and West 550-1150. Belgrade: The Institute of History, Čigoja štampa.

Κατηγορία:Δυναστεία των Νέμανιτς
Κατηγορία:Μονάρχες της Διόκλειας
Πέτρισλαβ της Ράσκιας

Ο **Πέτρισλαβ της Ράσκας** (σερβ. *Петрислав*) από τον Οίκο του Βόισλαβλιεβιτς ήταν ο ιδρυτής του Μεγάλου Πριγκιπάτου της Ράσκας, μιας επαρχίας υπό το μεγάλο Πριγκιπάτο της Διόκλειας (1060 - 1083). O Πέτρισλαβ της Ράσκας θεωρείται ο ιδρυτής του κλάδου της Ράσκας από τον Οίκο του Νέμανιτς που κυβερνούσε αρχικά την Διόκλεια, ο δισέγγονος του Στέφανος Α΄ Νεμάνια θα ιδρύσει την Σερβική Αυτοκρατορία και την Σερβική Ορθόδοξη Εκκλησία.

## Βιογραφία

Ο Πέτρισλαβ ήταν ο τέταρτος γιος του Μιχάιλο Βόισλαβλιεβιτς και της δεύτερης, Ελληνίδας, συζύγου του, ανεψιάς του Βυζαντινού αυτοκράτορα Κωνσταντίνου του Μονομάχου. Τοποθετήθηκε κυβερνήτης της Ράσκας από τον πατέρα του, μεγάλο πρίγκιπα Μιχάιλο Α΄, που επανένωσε τη Ράσκα (την περιοχή Ζάγορα) με το Μαυροβούνικο/Διοκλητιανό βασίλειο, έπειτα από δεκαετίες προσάρτησης στη Βυζαντινή Αυτοκρατορία. Κάθε πριγκιπάτο είχε τους ευγενείς του και τους θεσμούς του, απλά χρειαζόταν ένα μέλος της βασιλικής οικογένειας να το εξουσιάσει ως πρίγκιπας ή δούκας. Ο Μιχάιλο Α΄ κατέκτησε τη Ράσκα από τους βυζαντινούς το διάστημα 1060-1074. Διόρισε τον Πέτρισλαβ ως πρίγκιπα της Ράσκα. Ο Μιχάιλο Α΄ απεβίωσε το 1081 και τον διαδέχθηκε ο γιος του Κωνσταντίνος Μπόντιν ως πρίγκιπας. Ως το 1085 αυτός και οι αδελφοί του κατέστειλαν μία εξέγερση των εξαδέλφων τους, γιων του Ράντοσλαβ. Έπειτα ο Μπόντιν κυβέρνησε ανενόχλητος. Τον διαδέχθηκαν οι δύο γιοί του, Βούκαν και Μάρκο.

## Οικογένεια

Είχε τέκνα:

* Βούκαν της Ράσκας π.1050-1112, μεγάλος πρίγκιπας της Ράσκας/Σερβίας.
* Μάρκο της Ράσκας, μεγάλο πρίγκιπας της Ράσκας/Σερβίας.

## Παραπομπές



## Πηγές

* 
* Curta, Florin (2006). Southeastern Europe in the Middle Ages, 500-1250. Cambridge University Press. ISBN 978-0-521-89452-4.
* Ćorović, Vladimir, Istorija srpskog naroda, Book I, (In Serbian) Electric Book, Rastko Electronic Book, Antikvarneknjige (Cyrillic)

Κατηγορία:Δυναστεία των Νέμανιτς
Κατηγορία:Μονάρχες της Διόκλειας
Φολόη Ηλείας

Η **Φολόη** είναι ορεινός οικισμός της Ηλείας και βρίσκεται κτισμένος σε υψόμετρο περίπου 640 μέτρων εντός του δρυοδάσους της Φολόης (Κάπελη). Βρίσκεται σε απόσταση περίπου 35,5 χιλιομέτρων βορειοανατολικά της Αρχαίας Ολυμπίας και περίπου 53,5 χιλιόμετρα βορειοανατολικά του Πύργου. Ο πληθυσμός του, σύμφωνα με την απογραφή του 2011, είναι 208 μόνιμοι κάτοικοι. Οι κάτοικοί του ασχολούνται με τη γεωργία και την κτηνοτροφία.

## Διοικητική εξέλιξη
Αναγνωρίστηκε ως οικισμός την 20η Απριλίου 1835 με την ονομασία «Γιάρμενα» και υπήχθη στον τότε δήμο Φολόης Αχαιοήλιδος ενώ με το ΦΕΚ 5Α της 8ης Μαρτίου 1841, και την κατάργηση του δήμου Φολόης, υπήχθη στον τότε δήμο Λαμπείας. Με το ΦΕΚ 256Α της 28ης Αυγούστου 1912, και την κατάργηση των δήμων, υπήχθη στην τότε Κοινότητα Γιαρμένων (μετέπειτα Φολόης) -αποτελώντας την έδρα της- μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Με το ΦΕΚ 156Α της 8ης Αυγούστου 1928 έλαβε τη σημερινή του ονομασία, ομοίως και η Κοινότητα. Επί της διοικητικής μεταρρύθμισης «Καποδίστριας» αποτελούσε τον μοναδικό οικισμό του δημοτικού διαμερίσματος Φολόης του Δήμου Φολόης. Σήμερα αποτελεί οικισμό και έδρα της Τοπικής Κοινότητας Φολόης του «καλλικρατικού» δήμου Αρχαίας Ολυμπίας.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Φολόης Ηλείας. eetaa.gr. Ανακτήθηκε: 12/08/2020.
* Ε.Ε.Τ.Α.Α. - Διοικητικές μεταβολές Κοινότητας Φολόης Ηλείας. eetaa.gr. Ανακτήθηκε: 12/08/2020.
* Ε.Ε.Τ.Α.Α. - Διοικητικές μεταβολές Δήμου Φολόης. eetaa.gr. Ανακτήθηκε: 12/08/2020.
* Ε.Ε.Τ.Α.Α. - Διοικητικές μεταβολές Δήμου Αρχαίας Ολυμπίας. eetaa.gr. Ανακτήθηκε: 12/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Αρχαίας Ολυμπίας
Κατηγορία:Δήμος Φολόης
Δημήτρης Ανδρεόπουλος

Ο **Δημήτρης Ανδρεόπουλος** (Κόρινθος, 26 Οκτωβρίου του 1964) είναι Έλληνας παλαίμαχος πετοσφαιριστής και νυν προπονητής στον Παναθηναϊκό. Ως παίκτης αγωνιζόταν στη θέση του πασαδόρου.

## Σταδιοδρομία
Ξεκίνησε την καριέρα του από τον Παλαίμονα Κορίνθου, για να μεταπηδήσει στον Παναθηναϊκό το 1983 στον οποίο παρέμεινε για 16 σεζόν, κατακτώντας πέντε πρωταθλήματα και δύο κύπελλα Ελλάδος.

Μετά την απόσυρσή του από τα τάραφλεξ, ακολούθησε καριέρα προπονητή, κάνοντας ντεμπούτο ως βοηθός στον πάγκο του Παναθηναϊκού το 2000 υπό τις οδηγίες του Ρομπέρτο Σερνιότι, θέση στην οποία παρέμεινε για 2 χρόνια. Ακολούθησαν δύο χρονιές ως πρώτος προπονητής στην ομάδα γυναικών του Παναθηναϊκού. Τον Μάρτιο του 2007 ανέλαβε τον πάγκο της Λαμίας και την άνοιξη του 2013 το Φοίνικα Σύρου, για να επανέλθει το 2014 στον πάγκο του Παναθηναϊκού, στον οποίο παραμένει μέχρι σήμερα.

Το 2020, έγινε μόλις ο δεύτερος αθλητής στην ιστορία του βόλεϊ του Παναθηναϊκού που κατέκτησε πρωτάθλημα ως παίκτης και ως προπονητής του Συλλόγου. Είχε προηγηθεί δεκαέξι χρόνια νωρίτερα, το 2004, ο Στέλιος Καζάζης. Στις 21 Απριλίου 2022, κατέκτησε για δεύτερη φορά το Πρωτάθλημα Ελλάδας με τους πράσινους. Στις 13 Μαΐου κατέκτησε και το Λιγκ Καπ, επικρατώντας στον δεύτερο τελικό του ΠΑΟΚ με 3-0 σετ στο ΟΑΚΑ. Στις 4 Ιανουαρίου 2023, κατέκτησε το Σούπερ Καπ, αφού ο Παναθηναϊκός επικράτησε με 3-1 του ΠΑΟΚ στο Ηράκλειο Κρήτης. Στις 12 Απριλίου, νικώντας στον τελικό του Λιγκ Καπ τον Ολυμπιακό με 3-2 σετ, κατέκτησε το τρόπαιο για τρίτη φορά στην καριέρα του. Τον Απρίλιο του 2024 κατέκτησε και πάλι το Λίγκ Καπ με τον ΠΑΟ, επικρατώντας του ΠΑΟΚ.

## Διεθνείς συμμετοχές
Με την εθνική ομάδα πετοσφαίρισης είχε 204 συμμετοχές.

## Τίτλοι
### Ως παίκτης
* **5 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδος]]:**
**1984, 1985, 1986, 1995, 1996
* **2 [[Κύπελλο Ελλάδας πετοσφαίρισης ανδρών|Κύπελλα Ελλάδος]]:**
**1984, 1985
* **2 Νταμπλ:**
**1984, 1985

### Ως προπονητής
**3 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδος]]**
*2020, 2022, 2025

**4 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]
*[[Λιγκ Καπ Ελλάδας πετοσφαίρισης ανδρών 2019-2020|2020]], [[Λιγκ Καπ Ελλάδας πετοσφαίρισης ανδρών 2021-2022|2022]], [[Λιγκ Καπ Ελλάδας πετοσφαίρισης ανδρών 2022-2023|2023]], [[Λιγκ Καπ Ελλάδας πετοσφαίρισης ανδρών 2023-2024|2024]]
**1** **Κύπελλο Ελλάδας**

* [[Κύπελλο Ελλάδος πετοσφαίρισης ανδρών 2025-2026|2026]]

**1 Σούπερ Καπ Ελλάδας
* 2022

## Ατομικές διακρίσεις
* Πρωτάθλημα Ελλάδας 2019-20: Κορυφαίος προπονητής 
* Πρωτάθλημα Ελλάδας 2021-22: Κορυφαίος προπονητής 

## Οικογενειακά στοιχεία
Γιος του είναι ο διεθνής πετοσφαιριστής Χαράλαμπος Ανδρεόπουλος, ο οποίος κατά την περίοδο 2024-25 αγωνίζεται στην Ιταλία στη θέση του ακραίου.

## Παραπομπές


## Εξωτερικοί σύνδεσμοι - Πηγές
*ΕΛΛΗΝΙΚΗ ΟΜΟΣΠΟΝΔΙΑ ΠΕΤΟΣΦΑΙΡΙΣΗΣ - Το βιογραφικό του Δημήτρη Ανδρεόπουλου

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Προπονητές πετοσφαίρισης ΠΑΟ
Τόλιεν του Χουμ

Ο *Τόλιεν*', σερβ. Тољен (άκμασε το 1189) από τον Οίκο των Νεμάνιτς ήταν κνεζ (πρίγκιπας) του Χουμ το διάστημα 1192-1196, στην υπηρεσία τού θείου του Στεφάνου Νεμάνια μεγάλου πρίγκιπα της Σερβίας.

## Οικογένεια
Ήταν γιος τού Μίροσλαβ ζουπάνου (πρίγκιπα) του Χουμ/Ζαχούμλιε (βασ. 1166-90, 92) και της αδελφής τού Κούλιν μπάνου της Βοσνίας. Ο Μίροσλαβ είχε κυβερνήσει το Χουμ υπό την ονομαστική εξουσία τού αδελφού του Στεφάνου Νεμάνια. 

Με σκοπό να εξασφαλίσει τις Σερβο-Γερμανικές σχέσεις, στις συζητήσεις μεταξύ τού Στεφάνου Νεμάνια και του Φρειδερίκου Α΄ Χοενστάουφεν της Γερμανίας κατά τη διάβαση εκείνου από τη Σερβία στην Γ΄ Σταυροφορία, κανονίστηκε ο Τόλιεν να μνηστευθεί (μεταξύ 1189-90) την κόρη τού Μπέρτολντ Δ΄ δούκα της Μερανίας & μαρκησίου της Ιστρίας. Ο Μπέρτολντ Δ΄, που ήταν στην ακολουθία του Φρειδερίκου Α΄ στη Νις, είχε σημαντική συμμετοχή στις Σερβο-Γερμανικές ομιλίες. Επίσης αποφασίστηκε ο κνεζ Τόλιεν να διαδεχόταν τον πατέρα του πριν από τους αδελφούς του. Ο Τόλιεν έπρεπε να περιμένει τη νύφη στην Ιστρία την ημέρα της εορτής τού Αγ. Γεωργίου το επόμενο έτος. Περί το 1190 ο Στέφανος Νεμάνια έδωσε για λίγο την εξουσία του Χουμ στον γιο του Ράστκο Νεμάνιτς, ενώ στο μεταξύ ο Μίροσλαβ κατείχε την περιοχή Λιμ με το Μπιέλο Πόλιε. Ο Ράστκο ανέλαβε μοναστικούς όρκους και ο Μίροσλαβ συνέχισε να κυβερνά το Χουμ ή μέρη του μετά το 1192. Απεβίωσε σε μεγάλη ηλικία το 1198.

## Οικογένεια
Νυμφεύτηκε την κόρη τού Μπέρτολντ Δ΄ των Άντεχς δούκα της Μερανίας και είχε τέκνα:
* Τόλιεν Β΄, τον διαδέχθηκε ως πρίγκιπας του Χουμ το 1227-39. 

## Πηγές
* Spiridion Gopčević (1914). Geschichte Von Montenegro und Albanien. Perthes.
* Dragoslav Srejović; Slavko Gavrilović; Sima M. Ćirković (1892). Istorija srpskog naroda: knj. Od najstarijih vremena do Maričke bitke (1371). Srpska književna zadruga.
* Конст. Јиречек: Тољен син кнеза Мир о слава хумског. Српска кр. А кадемија. Глас ХХХV. 1892

Κατηγορία:Δυναστεία των Νέμανιτς
Κατηγορία:Ζαχλουμία
Πέταρ του Χουμ

Ο **Πέταρ Μίροσλαβλιεβιτς**, σερβ. Петар Миросављевић (13ος αι.) από τον Οίκο των Βόισλαβλιεβιτς ήταν Σέρβος ευγενής, που κατείχε εδάφη στο Χουμ, στο πριγκιπάτο της Σερβίας. 

## Βιογραφία
Ήταν γιος τού Μίροσλαβ Ζάβιντοβιτς πρίγκιπα της Ζαχούμλια και της αδελφής τού Κούλιν μπάνου της Βοσνίας.

Αν και ο αδελφός του Άντρια/Αντρέας έλαβε τον τίτλο τού διαδόχου του Μίροσλαβ, οι ευγενείς του Χουμ/Ζαχούμλια εξέλεξαν τον Πέταρ ως πρίγκιπα του Χουμ. Τότε ο Πέταρ εξόρισε τον Άντρια και τη χήρα μητέρα τους. Ο Άντρια διέφυγε στη Ράσκια, στην Αυλή τού Στεφάνου Νεμάνια. Εν τω μεταξύ ο Πέταρ πολέμησε με επιτυχία με τη γειτονική Βοσνία και Κροατία. Ο Στέφανος Νεμάνιτς έλαβε τη μεριά τού Άντρια και πήγε σε πόλεμο για να εξασφαλίσει το Χουμ και το πεδίο τού Πόποβο για τον Άντρια, λίγο μετά την ανάρρησή του. Ο Πέταρ νικήθηκε και διέσχισε τον ποταμό Νέρετβα, συνεχίζοντας να εξουσιάζει δυτικά και βόρεια του Νέρετβα μία περιοχή, που πριν το 1203 είχε καταληφθεί για λίγο από τον Ανδρέα Β΄ της Ουγγαρίας.

Ο πέταρ ήταν κόμης της πόλης τού Σπλιτ το διάστημα 1222-25. Ο Στέφανος Νεμάνιτς έδωσε τον τίτλο και την ανώτερη εξουσία τού Χουμ στον γιο τού Άντρια, τον Ράντοσλαβ. Ο Άντριαν αρχικά κατείχε την περιοχή τού Πόποβο με τις παράκτιες γαίες του Χουμ, περιλαμβανομένου τού Στον. Με συμφωνία, αν ο Ράντοσλαβ απεβίωνε, οι επικράτειά του θα περιερχόταν στον πατέρα του Άντρια.

## Πηγές
* Sima M. Ćirković, The Serbs, p. 37. ISBN 978-0-631-20471-8
* Fine, John Van Antwerp (1994). The Late Medieval Balkans: A Critical Survey from the Late Twelfth Century to the Ottoman Conquest. Michigan: The University of Michigan Press. pp. 52–54. ISBN 0472100793.

Κατηγορία:Δυναστεία των Νέμανιτς
Κατηγορία:Ζαχλουμία
Ράντοσλαβ του Χουμ

Ο **Ράντοσλαβ**, σερβ. Радослав (άκμασε π. 1254) από τον Οίκο των Βόισλαβλιεβιτς ήταν κύριος του Χουμ.

## Βιογραφία
Ήταν γιος τού Άντρια πρίγκιπα τού Χουμ.

Το 1254 ο Ράντοσλαβ αναφέρεται ως υποτελής της Ουγγαρίας με τον τίτλο τού ζουπάνου (πρίγκιπα): Radoslav Chlmensis íupanus filius comitis Andreae Chlmensis". Είχε δύο αδελφούς, τον Μπόγκαν και τον Τζόρτζε, που ήταν στην υπηρεσία του. Έλαβε το όνομα τού 2ου εξαδέλφου του Στεφάνου Ράντοσλαβ. Όμως κατά τον πόλεμο τού Στεφάνου Ούρου Α΄ της Σερβίας (αδελφού του Στεφάνου Ράντοσλαβ) με τη Δημοκρατία της Ραγούσας το 1253, ο Ράντοσλαβ παρουσίασε τον εαυτό του στο Χουμ ως "ορκισμένο υποτελή τού Μπέλα Δ΄ της Ουγγαρίας" και υποσχέθηκε να πολεμήσει μαζί με τη Ραγούσα τόσο, όσο αυτή ήταν σε πόλεμο με τη Σερβία. Έκανε ειρήνη μαζί με τη Ραγούσα, όπως φαίνεται σε ένα καταστατικό της 22ας Μαΐου 1254. 

Διατήρησε καλές σχέσεις με τη Ραγούσα και την Ουγγαρία. Στην εποχή του, έπειτα από έναν σεισμό στο Στον, πρωτεύουσα του Χουμ, ο Ορθόδοξος επίσκοπος του Χουμ μετεγκαταστάθηκε τη δεκαετία τού 1250 στην εκκλησία των Αγ. Πέτρου και Παύλου, την κτισμένη στον ποταμό Λιμ, κοντά στα σύνορα με τη Σερβία. 

## Πηγές
* Fine, John Van Antwerp (1994). The Late Medieval Balkans: A Critical Survey from the Late Twelfth Century to the Ottoman Conquest. Michigan: The University of Michigan Press. pp. 52–54. ISBN 0-472-08260-4.
* Fajfrić, Željko (2000) [1998], Sveta loza Stefana Nemanje, Belgrade: Tehnologije, izdavastvo, agencija Janu

Κατηγορία:Δυναστεία των Νέμανιτς
Κατηγορία:Ζαχλουμία
Βαπτιστήριο του Πατριάρχη Κάλλιστου

Το **[[Βαπτιστήριο]] του Πατριάρχη Κάλλιστου** βρίσκεται στο Χριστιανικό Μουσείο του Τσιβιντάλε νελ Φρίουλι, στη περιφέρεια Φριούλι-Βενέτσια Τζούλια, στη βορειοανατολική Ιταλία. Αποτελεί ένα από τα αριστουργήματα της περιόδου που είναι γνωστή ως Λιουτπράνδεια Αναγέννηση (*Rinascenza liutprandea*) (730-740 μ.Χ.), από το όνομα του Λομβαρδού βασιλιά Λιουτπράνδου. Άλλο αριστούργημα της ίδιας περιόδου είναι ο Βωμός του Δούκα Ρατχίς.

## Βιβλιογραφία
* Pierluigi De Vecchi ed Elda Cerchiari, I tempi dell'arte, volume 1, Bompiani, Milano 1999.

Κατηγορία:Κτίρια και κατασκευές στην Ιταλία
Κατηγορία:Βαπτιστήρια
Κατηγορία:Φριούλι-Βενέτσια Τζούλια
Κατηγορία:Μεσαιωνική τέχνη
Κατηγορία:Λομβαρδοί
Στέφαν Βούκανοβιτς Νέμανιτς

Ο **Στέφραν Βούκανοβιτς**, σερβ. Стефан Вукановић Немањи (άκμασε το α' ήμισυ τού 13ου αι.) από τον Οίκο των Νέμανιτς ήταν πρίγκιπας της Σερβίας, ανιψιός τού βασιλιά της Σερβίας. Έκτισε το μοναστήρι της Μόρασα. 

## Βιογραφία
Ήταν γιος τού Βούκαν μεγάλου πρίγκιπα, που αυτοανακηρύχθηκε "βασιλιάς της Διόκλειας, Δαλματίας, Τραβούνιας, Τόπλιτσας και Χβόσνο" το 1195 και κυβέρνησε τη Σερβία για λίγο (1202-1204). Θείος του ήταν ο Στέφανος ο Πρωτόστεπτος της Σερβίας (βασ. 1196-1217).

Ο Στέφαν είχε τον τίτλο τού κνεζ (πρίγκιπα) και είχε δύο αδελφούς: τον Τζόρτζε, τελευταίο πρίγκιπα της Διόκλειας/Ζέτας (1208-1216) και τον Ντμίταρ ζουπάνο (κύριο επαρχίας) και μοναχό. 

Το 1252 ο Στέφαν έκτισε το μοναστήρι της Μόρασα. Το έκτισε στις όχθες τού ομώνυμου ποταμού στην καρδιά των εδαφών της Διόκλειας (σήμερα ανήκει στο Μαυροβούνιο). Ιδρύθηκε κατά τη βασιλεία τού εξαδέλφου του Στέφανου Ούρου Α΄ (βασ. 1243-1276) στη δεξιά όχθη του Μόρασα, στο μέρος που το φαράγγι του ποταμού είναι ευρύ και λέγεται Ντόνια Μόρασα. Έχει θέα στο ποτάμι και έχει υψόμετρο 40 μ. Κοντά είναι ο καταρράκτης Σβέτιγκορα, που θεωρείται ο ωραιότερος του Μαυροβουνίου.

## Πηγές
* Fine, John Van Antwerp (1994), The Late Medieval Balkans: A Critical Survey from the Late Twelfth Century to the Ottoman Conquest, University of Michigan Press, ISBN 978-0-472-08260-5
* Ćorović, Vladimir (1941). "Історија српског народа (Istorija srpskog naroda)". Internet, 2001) (in Serbian). Пројекат Растко: Библиотека српске културе; Projekat Rastko: Biblioteka srpske kulture.

Κατηγορία:Δυναστεία των Νέμανιτς
Κατάλογος ελληνικών ταινιών του 2005

Ο παρακάτω πίνακας περιλαμβάνει μερικές από τις ταινίες του Ελληνικού κινηματογράφου που κυκλοφόρησαν το 2005.

## Κατάλογος

## Παραπομπές

Κατηγορία:Ελληνικές ταινίες ανά έτος
Ντμίταρ Νέμανιτς

Ο **Ντμίταρ/Ντίμιτριε**, σερβ. Дмитар Немањић (13ος αι.) από τον Οίκο των Νέμανιτς ήταν πρίγκιπας στη Σερβία. Είναι ο άγιος Δαυίδ Νέμανιτς με τον τίτλο τού σεβάσμιου (prepodobni) της Ορθόδοξης Εκκλησίας της Σερβίας.

## Βιογραφία
Ήταν γιος τού Βούκαν πρίγκιπα της Πομόριε (παράκτιας Σερβίας). Θείος του ήταν ο Στέφανος ο Πρωτόστεπτος της Σερβίας. Αδελφοί του ήταν ο Τζόρτζε πρίγκιπας της Διόκλειας/Ζέτας, που είχε αυτοανακηρυχθεί βασιλιάς της και ο Στέφαν πρίγκιπας.

Τον Απρίλιο τού 1271 ζήτησε από τον Μιχαήλ Η΄ Παλαιολόγο να δωρήσει στη μονή Χιλανδαρίου μία ιδιοκτησία στον ποταμό Στρυμώνα. Έπειτα ανέλαβε μοναστικούς όρκους με το όνομα Δαυίδ. Τον Αύγουστο τού 1281 έκτισε το μοναστήρι Νταβίντοβιτσα κοντά στο Μπρόνταρεβο, στον ποταμό Λιμ. Αναφέρεται το 1286, όταν ταξίδευσε για προσκύνημα στην Ιερουσαλήμ. 

Γιος του ήταν ο Βράτισλαβ. Ο εγγονός του Βράτκο είναι ο πατέρας της πριγκίπισσας Μίλιτσας. Ο Δαυίδ εορτάζεται στις 24 Σεπτεμβρίου (Ν.Η.: 7 Οκτωβρίου) από τον Ορθόδοξη Εκκλησία της Σερβίας.

 

## Οικογένεια
Είχε τέκνο:
* Βράτισλαβ. Γιος του ήταν ο:
** Βράτκο άκμασε 1325-1355, πολεμιστής. Κόρη του ήταν η:
*** Μιλίτσα π.1335-1405, παντρεύτηκε τον Λάζαρο της Σερβίας.

## Πηγές
* Fine, John Van Antwerp (1994), The Late Medieval Balkans: A Critical Survey from the Late Twelfth Century to the Ottoman Conquest, University of Michigan Press, ISBN 978-0-472-08260-5
* Ćorović, Vladimir (1941). "Історија српског народа (Istorija srpskog naroda)". Internet, 2001) (in Serbian). Пројекат Растко: Библиотека српске културе; Projekat Rastko: Biblioteka srpske kulture.

Κατηγορία:Δυναστεία των Νέμανιτς
Κατηγορία:Σέρβοι άγιοι
Κατηγορία:Άγιοι της Ορθόδοξης Εκκλησίας